GiliGold/VAD_KnessetCorpus huggingface dataset:
איתן גינזבורג: אני רוצה לעבור להקמת ועדה משותפת לוועדת החוץ והביטחון וועדת חוקה, חוק ומשפט לעניין הכרזה על מצב חירום.
איתן גינזבורג: לאחר שהתייעצנו גם עם יושב-ראש ועדת חוץ וביטחון ועם יושב-ראש ועדת חוקה המיועד – שניהם מיועדים, כי עוד לא נבחרו – אנחנו מציעים את ההרכב הבא: מטעם ועדת חוץ וביטחון – צבי האוזר.
איתן גינזבורג: כל ועדה תשלח 12 חברים.
איתן גינזבורג: צבי האוזר ישמש גם כיושב-ראש הוועדה, גדעון סער, עוזי דיין, נפתלי בנט, ועוד שם אחד יימסר בהמשך.
איתן גינזבורג: שניים יימסרו בהמשך – אחד מהקואליציה ואחד מהאופוזיציה.
ארבל אסטרחן: מטעם ועדת החוקה, חוק ומשפט יכהנו יעקב אשר, מיכאל מלכיאלי ושלמה קרעי, אלי אבידר, יואב סגלוביץ וקארין אלהרר.
ארבל אסטרחן: זה מחוקה, שעת חירום.
ארבל אסטרחן: חסר לנו שם אחד.
איתן גינזבורג: יגידו אחר כך.
איתן גינזבורג: מי בעד ההרכב כפי שציינתי?
איתן גינזבורג: הצבעה בעד ההצעה - 11 ההצעה אושרה.
איתן גינזבורג: ההצעה אושרה.
איתן גינזבורג: הקמת ועדה משותפת לוועדת החוץ והביטחון ולוועדת הפנים והגנת הסביבה לדיון בהארכת תוקף חוק האזרחות והכניסה לישראל.
איתן גינזבורג: ההצעה היא כדלקמן – גם: שישה חברים מכל ועדה, סך הכול 12 חברים.
איתן גינזבורג: מוועדת חוץ וביטחון יהיו חברים צבי האוזר – יושב-ראש הוועדה, אבי דיכטר, איתן גינזבורג, ינון אזולאי, אורנה ברביבאי ואלעזר שטרן.
איתן גינזבורג: מטעם ועדת הפנים תכהן לפי הסכמת יושב-ראש הוועדה המיועדת מיכל שיר, קרן ברק, משה ארבל, יוליה מלינובסקי, אוסאמה סעדי ויוסף ג'בארין.
איתן גינזבורג: מי בעד ההצעה – ירים את ידו.
איתן גינזבורג: הצבעה בעד – 14 ההצעה אושרה.
איתן גינזבורג: הוועדה אושרה.
איתן גינזבורג: ד.
איתן גינזבורג: קביעת ועדה לדיון בהצעות החוק הבאות לשם הכנתן לקריאה ראשונה: 1.
איתן גינזבורג: הצעת חוק-יסוד: הכנסת (תיקון – הפסקת חברות בכנסת של חבר הכנסת המכהן כשר או כסגן שר)(פ/868/23), של חה"כ רם שפע וקבוצת חברי הכנסת; 2.
איתן גינזבורג: הצעת חוק הפסקת חברות בכנסת של חבר הכנסת המכהן כשר או כסגן שר (תיקוני חקיקה), התש"ף-2020 (פ/869/23), של חה"כ רם שפע וקבוצת חברי הכנסת;
איתן גינזבורג: קביעת ועדה לדיון בהצעות החוק הבאות לשם הכנתן לקריאה ראשונה: הצעת חוק-יסוד: הכנסת (תיקון – הפסקת חברות בכנסת של חבר הכנסת המכהן כשר או כסגן שר)(פ/868/23), של חה"כ רם שפע וקבוצת חברי הכנסת; הצעת חוק הפסקת חברות בכנסת של חבר הכנסת המכהן כשר או כסגן שר (תיקוני חקיקה), התש"ף-2020 (פ/869/23), של חה"כ רם שפע וקבוצת חברי הכנסת; ההצעה היא להעביר את הצעות החוק האלה לדיון בוועדת החוקה להכנה לקריאה ראשונה.
איתן גינזבורג: מישהו רוצה לומר משהו בנושא הזה?
איתן גינזבורג: אם לא, זה יעבור להצבעה.
איתן גינזבורג: הצבעה בעד ההצעה – 11 ההצעה אושרה.
איתן גינזבורג: אושר פה אחד.
איתן גינזבורג: אנחנו קובעים שהצעות החוק יידונו בוועדת החוקה, חוק ומשפט.
ארבל אסטרחן: היא בודקת מי החבר בוועדה, או תקבעו שזה חבר מטעם מרצ.
איתן גינזבורג: יהיה חבר מטעם מרצ.
ארבל אסטרחן: אז זה בעצם ניצן.
איתן גינזבורג: בלי קשר, כחול לבן רוצה להודיע שמטעם סיעת כחול לבן בוועדת החוץ והביטחון יכהן חבר נוסף, תהיה חברת הכנסת מיקי חיימוביץ וחבר הכנסת רם שפע יהיה ממלא מקום קבוע.
ארבל אסטרחן: לא קבענו - אמרנו ששבוע הבא נעשה.
איתן גינזבורג: מיקי חיימוביץ תהיה חברה.
איתן גינזבורג: בוועדת הכנסת, בוועדה המשותפת של חוץ וביטחון וחוקה בנושא שעת חירום יכהן מטעם סיעת מרצ חבר בוועדה המשותפת, נציגם.
איתן גינזבורג: תודה רבה, הישיבה נעולה.
איתן גינזבורג: אני מתכבד לפתוח את ישיבת ועדת הכנסת.
איתן גינזבורג: ברשות יושב-ראש הכנסת אנחנו מתכנסים בשעת מליאה.
איתן גינזבורג: על סדר-היום שני נושאים: שינויים בהרכב הסיעתי של ועדות הכנסת; ובקשת יושב-ראש ועדת הכספים להקדמת הדיון בהצעת חוק-יסוד: משק המדינה.
איתן גינזבורג: נתחיל ראשית בשינויים בהרכב הסיעתי.
איתן גינזבורג: לאור כמעט טעות אולי, או חוסר תשומת לב או איך שלא תקראו לזה, אנחנו מבקשים לעדכן או לערוך שינוי בהרכב הסיעתי בוועדה לענייני ביקורת המדינה.
איתן גינזבורג: במקום חבר סיעת ימינה יינתן חבר נוסף לסיעת הרשימה המשותפת, כך שסך הכול לרשימה המשותפת יהיו שני נציגים, שאחת מהן היא חברת הכנסת קארין אלהרר שיושבת על מכסת הרשימה המשותפת.
איתן גינזבורג: האם יש למישהו התייחסות לכך?
איתן גינזבורג: לא, אז אנחנו נצביע.
איתן גינזבורג: מי בעד השינוי, ירים את ידו.
איתן גינזבורג: בעד – 5
איתן גינזבורג: פה אחד, אני קובע כי השינוי אושר.
איתן גינזבורג: נעבור לבקשתו של יושב-ראש ועדת הכספים למתן פטור להקדמת הדיון בהצעת חוק-יסוד: משק המדינה (תיקון מס' 10 והוראת שעה לשנת 2020), לפני קריאה שנייה ושלישית.
איתן גינזבורג: אדוני יושב-ראש הוועדה, חבר הכנסת משה גפני, בבקשה.
משה גפני: יש לי נימוק מאוד רציני בעניין הזה, הנימוק הוא שמהבוקר אנחנו יושבים על החוק הזה.
משה גפני: אמרו לנו שזה חוק שיעזור לאלה שצריכים לקבל עבודה, ושצריכים לעודד אותם.
משה גפני: עבדנו כמעט עד המליאה, ויש לציין לשבחה של האופוזיציה שהיא גם שיתפה פעולה, העבירה פה ושם גם הסתייגויות אבל העברנו את זה, בסופו של דבר אפשר לומר הוועדה כולה.
משה גפני: אני חושב שצריך לסיים את זה היום מכיוון שלפתחנו עומד עכשיו החוק הנוסף של עידוד התעסוקה, שאי אפשר להעביר אותו מבלי שהחוק הזה עובר משום שפה יש את המסגרת התקציבית.
משה גפני: אני מבקש את אישור ועדת הכנסת לפטור מחובת הנחה.
איתן גינזבורג: חוק התעסוקה הוא חלק מהחוק הזה?
משה גפני: החוק הזה, הוא יוצר את המסגרת, הוא 14 מיליארד שקלים.
משה גפני: לאחר מכן אנחנו מתחילים לדון במה שיש במליאת הכנסת, החוק לעידוד התעסוקה.
איתן גינזבורג: שזה 6 מיליארד?
טלי פלוסקוב: שזה בתוך ה-14?
משה גפני: בתוך ה-14, אבל זאת החלוקה הפנימית כדי לעודד תעסוקה.
איתן גינזבורג: מאה אחוז.
איתן גינזבורג: מישהו רוצה להתייחס?
טלי פלוסקוב: אנשים ממתינים לזה.
איתן גינזבורג: אני חושב שצריך לשבח את חברי ועדת הכספים, את היושב-ראש החדש-ישן שלה, על העבודה המאומצת ולכל הצוות שלך שאתך – חלקו נמצא מאחוריך ומגבה אותך ברוח גבית, בדמות היועצת המשפטית.
איתן גינזבורג: זה חוק חשוב שראוי שיועבר ושנוכל לאפשר לאזרחי ישראל ליהנות ממנו.
משה גפני: צריך 61 חברי כנסת.
איתן גינזבורג: כן, ברוב של 61.
איתן גינזבורג: מי בעד הקדמת הדיון, ירים את ידו.
איתן גינזבורג: בעד – 6
איתן גינזבורג: פה אחד, מאשרים את הקדמת הדיון בהצעת החוק לפני קריאה שנייה ושלישית.
איתן גינזבורג: אני מודה לכל החברים, מודה לצוות הוועדה.
איתן גינזבורג: להתראות במליאה.
איתן גינזבורג: הישיבה נעולה.
איתן גינזבורג: שלום לכולם, אני מתכבד לפתוח את ישיבתה של ועדת הכנסת.
איתן גינזבורג: על סדר היום: בקשתו של יושב-ראש ועדת החוקה, חוק ומשפט להקדמת הדיון בהצעת חוק סדר הדין הפלילי (סמכויות אכיפה – מעצרים) (הוראת שעה – נגיף הקורונה החדש) (שיקול חיוניות המעצר), לפני הקריאה השנייה והשלישית.
איתן גינזבורג: אדוני, יושב-ראש הוועדה, אתן לך את הנימוק לבקשה.
יעקב אשר: החוק הזה הוא בעצם חלק מחוק, מתקש"חים, שהיו בזמנו, התחילו כתקש"חים - תקנות שעת חירום, וביוזמה של יושב-ראש ועדת הקורונה לשעבר, חבר הכנסת עופר שלח, הוא העלה את זה בחוק לחקיקה ראשית, מה שנקרא.
יעקב אשר: המהלך שהוא עשה הוא מהלך נכון, כשהכוונה בעצם להעלות את הכול לחקיקה, כמו שאנחנו הולכים בעצם לדון בשבועות הקרובים, בהצעת החוק שעברה פה, נדמה לי בשבוע שעבר, נכון?
דן מרזוק: כן, ביום רביעי.
יעקב אשר: הוועדה תיכנס לזה לעומק, מתוך מטרה שבעצם כל התקש"חים הללו, להפוך אותן לפלטפורמה חוקית אחת, שבה כמובן אנחנו ניתן את האינפוט שלנו כחברי כנסת, והכנסת תיתן את הבקרה שלה, ואת הסייגים שלה, כדי שבסוף תהיה חקיקה ראשית לזמן חירום, כמו קורונה.
יעקב אשר: ולא שישלפו לי מאיזשהו בוידם כל מיני הצעות ורעיונות שבדרך נרמסים אנשים.
יעקב אשר: הנושא הזה, חבר הכנסת שלח, הצליח לחלץ את הנושא הזה בגלל המיוחדות שלו, כשבעצם הוא לקח את סעיף, מה שנקרא סעיף החיוניות, שבו בעצם החוק מדגיש שחובתו של השופט לקחת בחשבון בזמן חירום, ובתקופה הזאת שהוא לא יכול להביא להארכת מעצר לתוך אולם בית-המשפט, יש בו הרבה מאוד חיסרון לנאשם, ובית-המשפט יכול לפחות להתרשם.
יעקב אשר: ולכן, החוק קבע סעיף חיוניות שבו הוא אומר – שחייב השופט לקחת את הנושא עד כמה זה באמת חיוני האקט הזה שהוא צריך לעשות כשהוא מקבל את ההחלטה וכו'.
יעקב אשר: זה סעיף שהיה מאוד חשוב בתוך כל העניין הזה.
יעקב אשר: את הסעיף הזה הוא העלה בתוך החוק, א-מה-מה, התקש"חים למיניהן, נמצאות כרגע בתוך חבילה של תקנות לשעת חירום שהן פוקעות ב-16, ב-15 וכו'.
יעקב אשר: דווקא מה שהוא עשה את החלק הטוב – שהוא העלה את הנושא הזה לחקיקה, ואישרה את זה מליאת הכנסת בקריאה שנייה ושלישית, פג היום בערב.
יעקב אשר: אז בעצם הסעיף הזה כאילו נשאר אאוט אוף דה בלו.
יעקב אשר: אנחנו רוצים שהוא יהיה בתוך כל החבילה, כדי שאנחנו נדון בו גם בהמשך, וגם שהוא יישאר כרגע כחובה על השופטים לקחת בחשבון את הנושא הזה של חיוניות.
יעקב אשר: ולכן, פיצלנו את זה היום בהסכמה פה אחד בוועדה.
יעקב אשר: אנחנו מבקשים את אישור הוועדה לכך, וממילא את אישור הכנסת.
יעקב אשר: אנחנו מבקשים פטור מחובת הנחה לעניין הזה.
בועז טופורובסקי: ארבל, עוד פעם, תסבירי במשפט אחד.
יעקב אשר: סוכם באופן מלא עם עופר.
בועז טופורובסקי: לא, בסדר.
בועז טופורובסקי: אני רק רציתי לדעת מה זה הסעיף הספציפי.
דן מרזוק: היושב-ראש הסביר.
דן מרזוק: זה סעיף שפשוט אומר שבגלל שבתקופת הקורונה זה בעצם בא לאזן את העובדה שעצורים לא מגיעים לאולם בית-המשפט, ודיוני מעצרים מתקיימים באמצעות זום, הם לא נמצאים שם.
דן מרזוק: אז כאיזון לדבר הזה, הממשלה הכניסה סעיף שקבע שהשופט יורה על מעצר - - -
בועז טופורובסקי: זה סעיף איזון.
בועז טופורובסקי: כלומר, זה מאפשר לחוקר להכריח להגיע למשפט.
דן מרזוק: זה סעיף שבעצם נועד להגן על זכויות עצורים, ונועד שהשופטים בעצם ישקלו האם באמת המעצר הוא חיוני, בשים לב לעובדה, שהדיון נעשה שלא בנוכחות העצור.
דן מרזוק: לכן הסעיף הזה שפוקע היום בלילה, דחוף לאשר אותו כבר היום, בשביל שייווצר הרציפות ברצף, שהשופטים יוכלו להמשיך להתחשב כשיקול בהחלטות מעצר.
איתן גינזבורג: טוב.
איתן גינזבורג: אם אין הערות אנחנו נצביע.
איתן גינזבורג: מי בעד הפטור?
איתן גינזבורג: בעד – 3
איתן גינזבורג: פה אחד.
איתן גינזבורג: אושר.
איתן גינזבורג: שיהיה בהצלחה רבה.
איתן גינזבורג: בוקר טוב, אני מתכבד לפתוח את ישיבת ועדת הכנסת.
איתן גינזבורג: יש לנו כמה עניינים על סדר-היום נכון לעכשיו.
איתן גינזבורג: כמו שהבנתי, ועדת הכנסת היא ועדה דינמית, אז כל פעם במהלך היום יכולים להתווסף דברים, וגם נכון לעכשיו.
איתן גינזבורג: הנושא הראשון הוא: - שינוי בהרכב הסיעתי בוועדת המדע והטכנולוגיה.
איתן גינזבורג: לפי הודעה שקיבלתי, במקום חבר סיעת הליכוד, יינתן חבר לסיעת הרשימה המשותפת, כך שלליכוד יהיו שני נציגים, ולרשימה המשותפת נציג אחד.
אחמד טיבי: כי מדע זה משותפת.
עודד פורר: עוד פעם עשית דיל עם מיקי זוהר, אחמד...
אחמד טיבי: זה לא מיקי זוהר, זה ביטן...
איתן גינזבורג: מי בעד השינוי?
איתן גינזבורג: בעד – רוב
איתן גינזבורג: עבר פה אחד.
איתן גינזבורג: השינוי אושר.
איתן גינזבורג: נעבור להמלצה למינוי יושבי-ראש ועדות.
איתן גינזבורג: אנחנו מבקשים להמליץ, שיושב-ראש הוועדה לקידום מעמד האישה יהיה חבר הכנסת עודד פורר, מטעם סיעת ישראל ביתנו.
איתן גינזבורג: למישהו יש הערות?
אוסאמה סעדי: אדוני היושב-ראש, אני חושב שבעניין הזה של הוועדות, וחלוקת הוועדות, הרשימה המשותפת, האופוזיציה בכלל, והמשותפת בפרט, קופחה באופן משמעותי.
אוסאמה סעדי: זה שהאופוזיציה כולה קיבלה רק את ועדת ביקורת המדינה, והעניין אפילו עלה בבג"צ, להבדיל מהכנסת ה-20, למשל, שהאופוזיציה הייתה בראשות ועדת הכלכלה, וגם ועדת ביקורת המדינה, וגם הוועדה למעמד האישה, ועוד ועדה אני חושב, ועדה לנגע הסמים.
אוסאמה סעדי: הייתה עוד ועדה מיוחדת, אז הפעם בכנסת הנוכחית, זה שהאופוזיציה לא מקבלת אף ועדה שהיא יכולה לחוקק, זו פגיעה דורסנית, פגיעה קשה באופוזיציה.
אוסאמה סעדי: גם מבחינת הרשימה המשותפת, בסופו של יום, שהמשותפת שהיא 15 מנדטים, לא מקבלת למעשה ראשות ועדה קבועה, סטטוטורית, נכון שאנחנו מקבלים את ראשות הוועדה למיגור הפשיעה בחברה הערבית שאנחנו רואים שהיא ועדה חשובה.
בועז טופורובסקי: זה בחירתכם.
אוסאמה סעדי: נכון, עמדנו על זה.
אוסאמה סעדי: אבל הבחירה הייתה בחירה לא הוגנת.
אוסאמה סעדי: זו בחירה שטבעי הדבר שאנחנו נבחר בוועדה הזאת.
אוסאמה סעדי: אבל בסופו של דבר, בראייה כללית, אני חושב שהמשותפת קופחה באופן משמעותי ביותר.
בועז טופורובסקי: איך למשותפת יש ועדה הזאת?
בועז טופורובסקי: וגם אתם אמורים להיות הראשונים בוועדה לבטיחות בדרכים, ואתם מקופחים, ולא יש עתיד-תל"ם, שיש להם יותר מנדטים, והם מקבלים ועדה אחת ב- - -
אוסאמה סעדי: מה יש לכם יותר מנדטים – אחד?
אוסאמה סעדי: אנחנו מוכנים להתחלף.
אוסאמה סעדי: תנו לנו את ביקורת המדינה, ותיקחו את הכול.
אוסאמה סעדי: בבקשה, אני יודע מה העמדה שלך.
בועז טופורובסקי: אם אני הייתי מנהל את המשא-ומתן - - -
אוסאמה סעדי: אני יודע מה העמדה שלך.
אחמד טיבי: אני רוצה לשנן את הדברים הנכונים שאמר חברי אוסאמה.
אחמד טיבי: הקואליציה דרסה את האופוזיציה בחלוקת הוועדות – עשתה דברים שלא ייעשו.
אחמד טיבי: בדרך כלל, כלכלה אמורה לעבור לאופוזיציה, תהיה ועדה מחוקקת שאפשר לחוקק חוקים.
אחמד טיבי: מה קיבלה האופוזיציה?
אחמד טיבי: – ביקורת המדינה ומעמד האישה וסטטוטוריות וועדות מיוחדות.
אחמד טיבי: לכן, אנחנו כמשותפת, היינו מול שתי אפשרויות לא קלות, לא הוגנות החלוקה והאופציות.
אחמד טיבי: מטבע הדברים, אנחנו נבחר בוועדה למיגור הפשיעה, וגם בסופו של דבר, בוועדה לנגע הסמים ותאונות דרכים.
אחמד טיבי: אני מקווה שהיא תוחלף בקרוב.
אחמד טיבי: זה לא מה שצריכה לקבל סיעה בת 15 מנדטים.
אחמד טיבי: ויש עתיד, צריכה לקבל יותר מאשר ביקורת המדינה, ועדת כלכלה, למשל.
אחמד טיבי: גם אנחנו רצינו ועדת כלכלה.
אחמד טיבי: לכן, מבחינת ניהול הוועדות, יש טעם מר בפה.
אחמד טיבי: היה אפשר אחרת.
אחמד טיבי: אבל זאת הקואליציה, נתמודד גם עם זה.
מיקי לוי: בהמשך למה שאמר חבר הכנסת טיבי, אפשר לספור אולי על יד אחת את המקרים --
אוסאמה סעדי: אתה מצטרף לטיבי, לא מצטרף אליי.
מיקי לוי: אתה יודע שאני אוהב אותך.
מיקי לוי: אם בודקים את ההיסטוריה של 72 שנים, יכולים לספור אולי על יד אחת בכמה כנסות הייתה קואליציה דורסנית מן הסוג הזה שהותירה לאופוזיציה ועדה סטטוטורית אחת בלבד.
מיקי לוי: בדרך כלל, ועדת הכלכלה הייתה הולכת לאופוזיציה.
מיקי לוי: בכנסות שאני מכיר מ-2013, עד היום, חבר הכנסת טיבי בוודאי ובוודאי ותיק ממני, הוא יכול להעיד על כך – לא היה את המצב הזה.
מיקי לוי: אני הייתי מצפה מכנסת כזו, או ממשלה כזו ענקית עם מגוון רחב של תפקידים.
מיקי לוי: עם 54 אפשרויות לשרים וסגני שרים.
מיקי לוי: עם כל הוועדות בכף היד.
מיקי לוי: עם חברות כנסת שמגיעות אולי מחר בבוקר וכבר ממונות לראשות ועדה.
מיקי לוי: הייתי מצפה שהקואליציה תבוא עם יד פתוחה.
מיקי לוי: בסדר, לא רציתם לתת את הנציג האחד והיחיד, שהרי הוא לא יכול להטות כף בוועדה למינוי שופטים, שזה יותר סמל, כי יש עוד נציגים לפחות בעניין הזה.
מיקי לוי: זוהי קואליציה דורסנית, לא ראויה בממשלה לא ראויה.
מיקי לוי: זה רק סימנים של צעדים שאתם עושים – עוד אחד, ועוד אחד, שדורסים את האופוזיציה.
מיקי לוי: ככה לא בונים כנסת.
מיקי לוי: ככה לא בונים יחסי גומלין תקינים.
מיקי לוי: וככה לא בונים יחסי אמון.
מיקי לוי: אני רוצה להזכיר לכם, שנתניהו היה זקוק למשותפת כדי לפזר את הכנסת.
מיקי לוי: אז כאשר נתניהו נוח לו, אז הערבים הם בסדר.
מיכאל מלכיאלי: גם המשותפת היו צריכים את נתניהו לפזר את הכנסת.
מיקי לוי: עזוב מלכיאלי, נו באמת.
מיקי לוי: תשאל את אריה.
מיקי לוי: אריה מספיק ותיק כדי להגיד לך שלא היה כדבר הזה.
מיקי לוי: שלא דרסו - - -
איתן גינזבורג: תגידו, כל הדיון הזה בשביל למנות את עודד פורר להיות יושב-ראש מעמד האישה?
אוסאמה סעדי: - - - לכל הוועדות כאן.
איתן גינזבורג: אוקיי.
מיקי לוי: זוהי הזדמנות להשמיע את קולנו בשלוש הדקות שיש לכל אחד ואחד.
מיקי לוי: הקואליציה זוהי דורסנית, היא יכולה רק להתבייש בצעדים שהיא עשתה, בכך שהיא לא נתנה עוד ועדה אחת, בדרך כלל, ב-90% מהשנים, ועדת הכלכלה הייתה בראשותה של האופוזיציה.
מיקי לוי: איתן כבל שירת שם בפעם הקודמת כאשר היה באופוזיציה, ולפני כן, כמובן, אחרים.
מיקי לוי: זה פשוט חבל, זה משאיר טעם רע בפה.
מיקי לוי: אל תבואו אחר-כך בטענות על כל הדברים שאנחנו עושים, כי את הצעדים הדרסטיים והדורסניים אתם עושים.
איתן גינזבורג: מי בעד המלצה על חבר הכנסת עודד פורר לכהן כיושב-ראש הוועדה לקידום מעמד האישה, ירים את ידו?
איתן גינזבורג: ההמלצה התקבלה.
איתן גינזבורג: נאחל לך הצלחה.
איתן גינזבורג: אתה תהיה חבר הכנסת השני, הזכר, שעומד בראש הוועדה הזאת.
איתן גינזבורג: אני חושב שזה דווקא טוב.
אוסאמה סעדי: מי הראשון שהקדים אותו?
איתן גינזבורג: היה גדעון סער.
מיקי לוי: שני עורכי דין.
איתן גינזבורג: נעבור להמלצה למינוי יושב-ראש לוועדה המיוחדת למיגור הפשיעה בחברה הערבית.
איתן גינזבורג: המלצה שאנחנו מבקשים להביא, הוא שמינויו של חבר הכנסת מנסור עבאס, מטעם סיעת הרשימה המשותפת.
איתן גינזבורג: בבקשה, אוסאמה.
אוסאמה סעדי: בהמשך לדברים שאמרתי קודם, ואמרו חבריי - אחמד טיבי בעיקר לעניין הבחירה שאנחנו הועמדנו בפניה איזה ועדה לבחור.
אוסאמה סעדי: כמובן, לאחר שאנחנו אמרנו את דברנו בעניין הקיפוח של האופוזיציה ושל המשותפת, אך היה טבעי שאנחנו נבחר בוועדה החשובה הזאת, והאירועים של הימים האחרונים במיוחד – הרצח המשולש שהיה לפני יומיים.
אוסאמה סעדי: שלושה צעירים משכונת ג'ואריש ברמלה, וירי בטייבה, וירי בטירה, בטירה שלשום, והיום בטייבה, אז זה מראה על החשיבות של הוועדה הזאת.
אוסאמה סעדי: לכן אנחנו מייחסים חשיבות רבה לוועדה הזאת, ואני קורא לכל הסיעות – זאת לא הבעיה שלנו, של החברה הערבית האלימות בחברה הערבית.
קריאה: בעיה של החברה הישראלית.
אוסאמה סעדי: זו בעיה של החברה בכלל.
אוסאמה סעדי: וצריך פה גם שכל המשרדים, שכל השרים, שכל חברי הכנסת מכל סיעות הבית, באמת, שיירתמו למשימה החשובה הזאת של כולם בסופו של דבר.
איתן גינזבורג: אני רק יכול לאחל, כשנקים את הוועדה, נאחל שימיה יהיו קצרים וספורים, כי הפשיעה תמוגר.
איתן גינזבורג: נראה לי שזו קריאה, ומשהו משותף שכולם יחתמו עליו וירצו אותו.
איתן גינזבורג: אם כך, מי בעד בחירתו של חבר הכנסת מנסור עבאס, ליושב-ראש הוועדה המיוחדת למיגור הפשיעה בחברה הערבית?
איתן גינזבורג: 7 בעד.
איתן גינזבורג: נעביר את ההמלצה לוועדה.
איתן גינזבורג: אני רוצה לעבור בבקשה לאיוש חברים בוועדות השונות מטעם סיעת הרשימה המשותפת.
איתן גינזבורג: לפי בקשת סיעת הרשימה המשותפת, אני מקריא את רשימת הנציגים בכל הוועדות, על מנת שהדברים יהיו מסודרים.
איתן גינזבורג: בוועדת הכנסת: יכהן חבר הכנסת אחמד טיבי בוועדת כספים: יכהנו חברי הכנסת אחמד טיבי, עאידה תומא סלימאן, ואנטאנס שחאדה.
מיכאל מלכיאלי: יש שלושה חברי כנסת מהמשותפת בכספים?
אחמד טיבי: רצינו ארבעה, לא התאפשר.
מיכאל מלכיאלי: לנו אמרו - - - אחד לשבע.
אוסאמה סעדי: אנחנו בחוץ וביטחון אפס.
איתן גינזבורג: יש יחסים בין הסיעות.
איתן גינזבורג: ...
איתן גינזבורג: בוועדת הכלכלה: יכהנו חברי הכנסת אנטאנס שחאדה, ואימאן ח'טיב יאסין.
איתן גינזבורג: בוועדת הפנים והגנת הסביבה: יכהן חבר הכנסת סעיד אלחרומי.
איתן גינזבורג: ובמקום חברי הכנסת אוסאמה סעדי ויוסף ג'אברין: יכהנו חברי הכנסת ג'אבר עסאקלה, וסונדוס סאלח.
איתן גינזבורג: בוועדת החוקה, חוק ומשפט: יכהנו חברי הכנסת יוסף ג'אברין, ואוסאמה סעדי.
איתן גינזבורג: בוועדת החינוך, התרבות והספורט: יכהנו חברי הכנסת יוסף ג'בארין, וואליד טאהא וסמי אבו שחאדה – נשלח לו מפה החלמה מהירה.
איתן גינזבורג: בוועדת העבודה, הרווחה והבריאות: יכהנו חברי הכנסת איימן עודה, אוסאמה סעדי, והיבה יזבק.
איתן גינזבורג: בוועדה לקידום מעמד האישה: תכהן חברת הכנסת עאידה תומא סלימאן.
איתן גינזבורג: בוועדה לענייני ביקורת המדינה: יכהן חבר הכנסת סעיד אלחרומי.
איתן גינזבורג: בוועדת המדע והטכנולוגיה: תכהן חברת הכנסת סונדוס סאלח.
איתן גינזבורג: בוועדה המיוחדת לעניין נגיף הקורונה החדש ולבחינת היערכות למגפות ולרעידות אדמה: יכהנו חברי הכנסת ג'אבר עסקאלה, ואימאן ח'טיב יאסין.
איתן גינזבורג: בוועדה המיוחדת לזכויות הילד: תכהן חברת הכנסת היבה יזבק.
איתן גינזבורג: בוועדה המיוחדת לפניות הציבור: יכהן חבר הכנסת ווליד טאהא.
איתן גינזבורג: בוועדה המיוחדת למיגור הפשיעה בחברה הערבית: יכהנו חברי הכנסת מנסור עבאס, ואנטאנס שחאדה.
אחמד טיבי: ועוד נציג יימסר בהמשך.
איתן גינזבורג: בוועדה המיוחדת לפיקוח על הקרן לניהול הכנסות המדינה מהיטל על רווחי גז ונפט: יכהן חבר הכנסת סמי אבו שחאדה.
אחמד טיבי: המשותפת תעמוד בראש הוועדה הרביעית, תתחיל.
אחמד טיבי: הכותרת והשם יימסרו ביומיים הקרובים.
איתן גינזבורג: כמו שאמרנו בפעם שעברה.
איתן גינזבורג: חילופי אישים בוועדה המשותפת של ועדת החוץ והביטחון וועדת הפנים והגנת הסביבה לדיון בהארכת תוקף חוק האזרחות והכניסה לישראל.
איתן גינזבורג: מטעם ועדת הפנים והגנת הסביבה, יכהנו – במקום חברי הכנסת אוסאמה סעדי ויוסף ג'בארין, יכהנו – חברי הכנסת ג'אבר עסאקלה, וסונדוס סאלח.
איתן גינזבורג: מטעם ועדת החוץ והביטחון – במקום חבר הכנסת ינון אזולאי, יכהן חבר הכנסת מיכאל מלכיאלי.
איתן גינזבורג: מי בעד החילופין?
איתן גינזבורג: – ירים את ידו.
איתן גינזבורג: פה אחד, החילופין אושרו.
איתן גינזבורג: לקריאה שנייה ושלישית << נושא >>
איתן גינזבורג: אנחנו צריכים לקבוע ועדה לדיון בהצעת חוק הרשויות המקומיות (הוראת שעה – נגיף קורונה החדש), קיום ישיבת מועצה בהיוועדות חזותית), התש"ף-2020 (מ/1299), לשם הכנתה לקריאה שנייה ושלישית.
איתן גינזבורג: ההצעה היא להעביר את הוועדה לוועדת הפנים והגנת הסביבה שעוסקת ברשויות מקומיות.
איתן גינזבורג: בוודאי התייחסות.
איתן גינזבורג: אם לא, מי בעד?
איתן גינזבורג: ועדת הפנים אושרה.
איתן גינזבורג: << נושא >> תפקוד הממשלה מול האלימות הגואה כלפי נשים והירצחן של 11 נשים מתחילת השנה" – הצעת של << נושא >>
איתן גינזבורג: קביעת ועדה לדיון בהצעה לסדר-היום בנושא: "ועדת חקירה פרלמנטרית על תפקוד הממשלה מול האלימות הגואה כלפי נשים והירצחן של 11 נשים מתחילת השנה" – הצעתה של חברת הכנסת תמר זנדברג.
איתן גינזבורג: לפי ההסכם והסיכום, אנחנו מציעים שהוועדה שתדון בנושא יהיה הוועדה לקידום מעמד האישה.
ארבל אסטרחן: הצעה לסדר, זה לא כהצעה - - -
אחמד טיבי: הצעה רגילה לסדר-היום.
איתן גינזבורג: זה קביעת ועדה לדיון בהצעה לסדר-היום.
ארבל אסטרחן: צריך להוריד שם את המלים.
מיקי לוי: רגע, שאני אבין.
מיקי לוי: בקשה למינוי ועדה חדשה אד-הוק - - -
אוסאמה סעדי: דיון בהצעה דחופה.
איתן גינזבורג: מה שעולה על הפרק כרגע – בעקבות הדיון שהיה במליאה בזמנו, אנחנו מבקשים להעביר את ההצעה לסדר-היום, אנחנו צריכים לקבוע לאיזו ועדה.
איתן גינזבורג: אנחנו מציעים לוועדה לקידום מעמד האישה, בתיאום עם חברת הכנסת תמר זנדברג.
ארבל אסטרחן: זה החל כהצעה להקמת ועדה.
איתן גינזבורג: זה החל כהצעה להקמת ועדה, בוא נאמר כך – החל בהצעה לחקירה פרלמנטרית, והיום אנחנו נמצאים בלהעביר את הנושא לדיון בוועדה לקידום מעמד האישה.
ארבל אסטרחן: בהסכמת המציעה כפי - -
איתן גינזבורג: מי בעד?
איתן גינזבורג: ההצעה תעבור לוועדה לקידום מעמד האישה.
איתן גינזבורג: יש בקשה של יושב-ראש ועדת הכלכלה, להעביר את הצעת חוק שירותי תעופה (פיצוי וסיוע בשל ביטול טיסה או שינוי בתנאיה) – מה שקרוי "חוק טיבי" (הוראת שעה – נגיף קורונה החדש), מוועדת הכספים לדיון בוועדת הכלכלה, זה בתיאום ובאישור.
אוסאמה סעדי: נשמע את בעל העניין.
אחמד טיבי: האמת היא, אדוני, שהחוק חוקק בוועדת כלכלה, והמקום הטבעי הוא ועדת כלכלה.
אחמד טיבי: אני מנסה להתקשר לחבר הכנסת מרגי עכשיו, פעמיים, שלוש, הוא לא עונה לי.
איתן גינזבורג: הוא נמצא בדיון במשרד התיירות.
ארבל אסטרחן: אבל הוא הגיש את הבקשה.
איתן גינזבורג: נכון, אבל הוא התקשר אליי, להגיד שיש לו דיון במשרד התיירות, והאם חובתו הכרחית?
איתן גינזבורג: אמרתי שהיא לא הכרחית.
מיכאל מלכיאלי: ברור, זו הבקשה שלו.
אחמד טיבי: אם מרגי רוצה, לי, כיוזם החוק המקורי, הטוב, שהממשלה מתנכלת לו - - -
איתן גינזבורג: לא רבים זוכים לחוק - - -
אחמד טיבי: חוק הטוב שהממשלה מתנכלת לו.
איתן גינזבורג: לא, זו הוראת שעה.
אחמד טיבי: הממשלה מתנכלת לו בהוראת שעה...
בועז טופורובסקי: נתנה לו להחזיר כסף ללקוחות?
אחמד טיבי: כן, פיצוי.
אחמד טיבי: במקום לעזור ישירות לחברות התעופה, סיוע כספי ישיר מהמדינה לחברות - - -
אוסאמה סעדי: הם עוזרים לאל-על.
אוסאמה סעדי: אתה יודע אם - - -
מיקי לוי: זה רק הארכת תקופות.
מיקי לוי: גם ככה מצבם על הפנים.
בועז טופורובסקי: ומצב האנשים שדחו להם טיסה?
אוסאמה סעדי: מיקי, המצב קשה.
אוסאמה סעדי: אנחנו יודעים שהמצב קשה, אבל לא - - - אתה עכשיו בא, וגורע מזכויותיהם של אזרחים רבים לקבל פיצוי.
בועז טופורובסקי: המדינה בגרעון.
איתן גינזבורג: רק אני רוצה להגיד לכם שאנחנו לא דנים בחוק, רק איזו ועדה תדון בחוק.
איתן גינזבורג: חבר הכנסת גפני מסכים שזה יעבור.
אחמד טיבי: אני רוצה חמש דקות התייעצות סיעתית.
אחמד טיבי: תנו לי חמש דקות.
איתן גינזבורג: בבקשה, חמש דקות התייעצות סיעתית.
איתן גינזבורג: אנחנו מחדשים את ישיבת הוועדה.
איתן גינזבורג: אני מעלה להצבעה את הבקשה להעביר את חוק שירותי תעופה (פיצוי וסיוע בשל ביטול טיסה או שינוי בתנאיה).
איתן גינזבורג: מוועדת הכספים לוועדת הכלכלה.
אחמד טיבי: אני רוצה לומר שזה חוק חשוב.
אחמד טיבי: חוק הצרכני ביותר שיש כדי לפצות על אזרחים.
אחמד טיבי: הוא היה בוועדת הכלכלה, נדון וחוקק בוועדת הכלכלה.
אחמד טיבי: הוועדה בראשות מרגי, היא הכתובת הנכונה להמשך הדיון בוועדה.
איתן גינזבורג: כך שראוי לו לידון שם.
אחמד טיבי: ראוי.
אחמד טיבי: גם מרגי יש לו נתונים לא רעים.
מיכאל מלכיאלי: וגם זהות עשייה של יושב-ראש הוועדה – מותר לך לומר גם את זה.
אחמד טיבי: מה הקשר בין תעופה לש"ס?
איתן גינזבורג: לא, זה לא תעופה, זה הפיצויים.
איתן גינזבורג: מי בעד? ירים את ידו.
איתן גינזבורג: ההצעה תועבר לוועדת הכלכלה.
איתן גינזבורג: תודה רבה חברים.
איתן גינזבורג: חבריי חברי הכנסת, אני פותח את ישיבת ועדת הכנסת.
איתן גינזבורג: אנחנו מתכנסים בעקבות בקשתו ופנייתו של יושב-ראש ועדת הכספים בדבר טענה של נושא חדש בהצעת חוק מענק עידוד התעסוקה (הוראת שעה – נגיף הקורונה החדש).
איתן גינזבורג: בקשתו של חבר הכנסת עודד פורר, יושב-ראש ועדת הכספים.
איתן גינזבורג: הוא הסמיך את חבר הכנסת אופיר כץ להשיב על הדברים.
איתן גינזבורג: בבקשה, אופיר.
אופיר כץ: אני אתן ליועצת המשפטית.
שגית אפיק: שעודד יגיד קודם מה הבקשה.
שגית אפיק: אני אענה, אין בעיה.
איתן גינזבורג: מה שאותי לימדו, ארבל זה שקודם כול נותנים ליושב-ראש הוועדה להציג את העניין.
איתן גינזבורג: בבקשה, עודד.
עודד פורר: מדובר בנושא חדש שנוגע לתיקון שאנחנו ביקשנו בחוק שייתן מתוך 6 מיליארד שקלים שהוקצו לטובת העניין של עידוד מעסיקים – הרי הכותרת של החוק היא עידוד תעסוקה ועידוד חזרה של עובדים לעבודה אחרי תקופה שבה היינו במשבר הקורונה.
עודד פורר: צריך להבין את מסגרת הדברים: המסגרת היא שהחוק הזה, לפחות לפי הנוסח שהביא משרד האוצר, הולך לעודד מעסיקים החל מחודש מסוים, מתקופה מסוימת.
עודד פורר: ואז נוצר מצב שבו המעסיקים הוציאו את העובדים שלהם לעבודה מוקדם יותר והחליטו שהם לא הולכים להפיל את העובדים שלהם על כתפיה של המדינה ושהיא תשלם את אותו שכר של העובדים, אלא הם ייקחו את זה על עצמם ויחזיקו את העובדים שלהם בכוח, ולפחות לפי המנגנון שקבע משרד האוצר, העסקים האלה מקבלים עונש.
עודד פורר: המשמעות היא שמתוך 6 מיליארד שקלים הכסף היה אמור להיות מופנה רק לעסקים שהוציאו את העובדים שלהם לחל"ת.
עודד פורר: אגב, השאירו אותם בחל"ת כמה שיותר זמן.
עודד פורר: ככל שהם השאירו אותם עד אישור החוק הם הרוויחו יותר כסף.
עודד פורר: גם הפתרון שאותו נתן שר האוצר כביכול במהלך החקיקה עד שהגיע החוק הזה לכנסת, שאמר שיתגמל גם את העובדים שחזרו לעבודה ב-19 באפריל מהרגע שהממשלה התחילה לאפשר לעסקים לחזור – גם אותם מחזירים בשכר זעום יותר או בפיצוי זעום יותר לאותם עסקים לעומת הפיצוי שניתן בהמשך.
איתן גינזבורג: לדעתי, הנושא החדש היה על הדיווח.
עודד פורר: כל הנושא של שינוי הסעיף שנוגע לשינוי עובדים.
עודד פורר: צריך להבין את המסגרת הכללית כדי להבין מדוע מדובר בנושא חדש.